	Школа
	Медицинска школа Бања Лука

	Наставни предмет
	Српски језик и књижевност

	Разред
	Други

	Датум реализације
	септембар 2026. године

	Наставник
	Сања Ђурић, проф.


ПОДАЦИ О ЧАСУ БР. 11
	Наставна тема
	Правопис

	Наставна јединица
	Правописни знаци и скраћенице

	Тип часа
	Обрада

	Циљ часа
	· Оспособљавање ученика да правилно користе правописне знаке и скраћенице у писању. 

	Образовни задаци
	· Утврђивање и проширивање постојећег знања о правилима употребе правописних знакова.
· Утврђивање и проширивање постојећег знања о врстама скраћеница и правилима њихове употребе.
· Предочавање додатних објашњења и изузетака у вези са појединим правилима.

	Функционални задаци
	· Оспособљавање ученика за коришћење Правописа и његовог садржаја.
· Оспособљавање ученика да теоријска знања о језичким појмовима и правописној норми успјешно примјењују у пракси.
· Мотивисање ученика за побољшање властите језичке културе. 

	Васпитни задаци
	· Схватање значаја правилног писменог изражавања. 

	Кључни појмови
	Правописни знаци (тачка, црта, цртица, две тачке, заграда, наводници, апостроф, генитивни знак, звездица, коса црта, знаци поријекла), скраћенице (опште скраћенице домаћег порекла, опште скраћенице страног поријекла, мјерне скраћенице, верзалне скраћенице, вербализоване скраћенице)

	Облици рада
	Фронтални, индивидуални

	Наставне методе
	Монолошка, дијалошка, рад на тексту

	Наставна средства
	Табла, креда

	Место извођења наставе
	Учионица

	Корелација
	

	Литература и додатни материјал за наставнике
	· Митар Пешикан, Јован Јерковић, Мато Пижурица, Правопис српскога језика, Матица српска, Нови Сад, 2011.

· Весна Ломпар, Граматика – Уџбеник за други разред гимназија и средњих стручних школа, Београд

	Литература и додатни материјал за ученике
	

	Напомене

	


ТОК ЧАСА 
	Уводни дио часа
(5 минута)


	Ученицима се дефинишу правописни и интерпункцијски знаци и правила њихове употребе. 
· Правописни и интерпункцијски знаци користе се да означе интонацију реченице, смисаоно рашчлањавање и паузе међу дијеловима исказа. Правописни знаци се употребљавају изван реченице, уз поједине ријечи, док се интерпункцијски знаци тичу реченице или неког њеног дијела. Неки знаци могу бити и интерпункцијски и правописни.

	Главни дио часа
(39 минута)


	*Ученицима треба скренути пажњу на то да ће овај час бити посвећен само правописним, не и интерпункцијским знацима.

Ученицима се уз примере објашњава употреба појединих правописних знакова.

Када се употребљава тачка као правописни знак? Која је разлика између тачке као правописног и тачке као интерпункцијског знака? Наведите неке примјере.

· ТАЧКА – користи се иза неких скраћеница и иза редних бројева када се пишу арапским цифрама (итд., нпр., и сл./1. јуни, 2014. год.,/од 12. до 54. стр.);

Која је разлика у употреби између црте и цртице као правописних знакова? Наведите неке примјере.

· ЦРТА – користи се без бјелина испред и иза да означи коауторске везе, релације међу тијесно везаним појмовима и међу бројевима, са значењем приједлога до (граматика Станојчић–Поповић/канал Дунав–Тиса–Дунав, лет Амстердам–Београд/период 1920–1930, стр. 134–156);

· ЦРТИЦА – пише се између дијелова полусложеница, при подјели ријечи на крају реда, при подјели ријечи на слогове, у сложеним или изведеним ријечима са бројем, између скраћенице и наставка за облик (ауто-пут, фото-апарат/при-мје-ри, у-чи-о-ни-ца/15-годишњак, 40-их година/у БИТЕФ-у, у  БИГЗ-у);

Можете ли се сјетити неког примјера употребе двије тачке као правописног знака? Како се тај правописни знак чита?

· ДВИЈЕ ТАЧКЕ – се пишу између бројева или слова којима се исказује неки однос у значењу „према” (размера 1 : 50, рука : руци, резултат је 2 : 0)

Када користимо заграду, а када полузаграду као правописне знаке?

· ЗАГРАДА – се употребљава да означи двојако читање ријечи, а ПОЛУЗАГРАДА се пише иза бројева и слова у набрајању (предлози с(а) и к(а), елемен(а)т

1) Именице, 2) Заменице 3) Бројеви...;

Када употребљавамо наводнике као правописне знаке? Наведите неке примјере употребе наводника.

· НАВОДНИЦИ – се употребљавају  уз називе умјетничких дјела, књига, филмова, установа, производа, као и уз ријечи које имају измијењено значење (роман „Нечиста крв”, филм „Небо над Берлином”, „Вечерње новости” / И онда је наш „фудбалер” лоптом разбио прозор;

Када се употребљава апостроф као правописни знак?

· АПОСТРОФ – означава изостављено слово (Је л'то у реду?, Пада киша, ал' ћу ипак доћи.);

Можете ли се сетити неког примјера употребе звездице као правописног знака?

· ЗВЕЗДИЦА – пише се иза ријечи кад упућује на биљешку испод текста, а испред ријечи у стручним текстовима када означава да се ријечи, или њени дијелови теоријски реконструишу или да се ради о непостојећем облику (Он је врло често употребљавао палиндроме*. Палиндоми су ријечи или реченице које се једнако читају у оба смјера.
– прасл. – golva*, melko* – данас у срп. глава, млијеко); 
У којим се све случајевима користи генитивни знак?
· ГЕНИТИВНИ ЗНАК (знак дужине) – употребљава се за обиљежавање дугих самогласника у генитиву множине, када је глас настао сажимањем при разликовању ријечи које се исто пишу (Чули смо то од ученикâ./кô (као), мисô (мисао)/Био сам сâм. Треба да дâ све од себе.);

Када се пише коса црта као правописни знак?

· КОСА ЦРТА – пише се између бројки при оквирном одређивању времена или временског интервала, између дублетних наставака или облика, као и између стихова да би се обиљежила њихова граница (школска 2013/2014. година  // -ов/-ев // Пучина плава / спава. / Прохладни пада мрак. / Врх хриди црне / трне. / Задњи румени зрак.)
Да ли можете навести неки примјер употребе знака поријекла?
· ЗНАЦИ ПОРИЈЕКЛА – употребљавају се да означе поријекло неког облика или неки развојни језички процес (Žitča > Жича / твојега > твоега > твоога > твога).

Приступа се вјежбању правилне употребе правописних знакова Користе се задаци из Граматике: 3, 8, 9. и 10. задатак са стране 174.
Из ког разлога настају скраћенице? На који начин оне настају? Сјетите се неких примјера скраћеница. На који начин можемо груписати скраћенице?

· Скраћенице настају скраћивањем ријечи ради уштеде простора и времена. Према постанку и начину скраћивања сврставају се у неколико група:

· ОПШТЕ СКРАЋЕНИЦЕ ДОМАЋЕГ ПОРИЈЕКЛА – пишу се малим словима, најчешће се скраћују иза првог или другог сугласника (одн. сугласничке групе) и читају се као пуне ријечи.

· са тачком  се пишу оне скраћенице које садрже само почетак ријечи (т. (тачка), г. (година и господин), р. (разред), срп. (српски), и сл. (и слично), итд. (и тако даље);

· без тачке се пишу оне скраћенице које садрже почетак и крај ријечи (др (доктор), мр (магистар), гђа (госпођа);

· ОПШТЕ СКРАЋЕНИЦЕ СТРАНОГ ПОРИЈЕКЛА – засноване су на латинским изразима па се по правилу пишу латиницом и малим словима, рјеђи су примјери ових скраћеница који се пишу великим словима. Читају се као пуне ријечи и пишу се са тачком. (a.a.(ad acta, међу списе), etc. (et cetera, и тако даље), (P.S. post scriptum, накнадно дописано);

· МЈЕРНЕ СКРАЋЕНИЦЕ – означавају јединице метричког система, готово увијек се пишу латиницом, неке малим, а неке великим словима, читају се као пуне ријечи и пишу без тачке (V (волт), W (ват), T (тесла), cm (центиметар), g (грам));
· ВЕРЗАЛНЕ СКРАЋЕНИЦЕ – састоје се од великих почетних слова вишечланих назива и пишу се великим словима без тачака и размака међу словима. Неке од њих су непромјенљиве, а неке промјенљиве, а у зависности од поријекла пишу се латиницом или ћирилицом.

· непромјенљиве: ЕУ (Европска унија), ОШ (Основна школа), РС (Република Србија), USA (United States of America);
· промјенљиве: ЈАТ (Југословенски аеротранспорт, од ЈАТ-а), СКЦ (Студентски културни центар, у СКЦ-у) РТС (Радио-телевизија Србије, у РТС-у);
· ВЕРБАЛИЗОВАНЕ СКРАЋЕНИЦЕ – настају од верзалних скраћеница које се претварају у цјеловите ријечи, или комбиновањем дијелова двочланих и трочланих израза. Оне постају властите именице које имају свој акценат, падеж и род (Нолит (Нова литература), Имлек (Индустрија млека), Мобтел (Мобилна телефонија).

Приступа се изради задатака из Граматике.

	Завршни дио часа
(1 минут)


	Преостали задаци задају се за домаћи.


ИЗГЛЕД ТАБЛЕ 

[image: image1.png]



домаће





ПРАВОПИСНИ ЗНАЦИ





ТАЧКА: итд., нпр./2014. год.,/од 2. до 4. стр.     ЦРТА: Дунав–Тиса–Дунав / 1920–1930. год. 


ДВИЈЕ ТАЧКЕ: размера 1 : 5, рука : руци,                 ЦРТИЦА: ауто-пут,; 40-их год.; у  БИГЗ-у


ЗАГРАДА И ПОЛУЗАГРАДА: с(а) и к(а),             НАВОДНИЦИ:  „НИН”; Права је „цвјећка”!


Именице, 2) Заменице 3) Бројеви...                  АПОСТРОФ: је л', ал'


ЗНАЦИ ПОРИЈЕКЛА:                                                  ЗВЕЗДИЦА: melko* - млијеко


 твојега > твоега > твоога > твога                           КОСА ЦРТА:  2013/2014. година ; -ов/-ев;


ГЕНИТИВНИ ЗНАК: кô (као), Био сам сâм.         





СКРАЋЕНИЦЕ:


		                       са тачком: т., г., р., срп., итд. 


ОПШТЕ                                без тачке: др, мр, гђа


                         стране:          a.a., etc, P.S. 





МЈЕРНЕ: V, W, T, cm, g


                              непромјенљиве: ЕУ, ОШ, РС, USA 


ВЕРЗАЛНЕ         промјенљиве: : ЈАТ, од ЈАТ-а, СКЦ, у СКЦ-у, РТС, у РТС-у





ВЕРБАЛИЗОВАНЕ: Нолит, Имлек, Мобтел








